Мы махуэхэм
Мэлыжьыхьым и 10,махуэку
1944 гъэм советыдзэхэм Одессэ къалэр нэмыцэ зэрыпхъуакIуэхэм къыIэщIагъэкIыжащ. СССР-м и Совет Нэхъыщхьэм и УнафэкIэ, 1965 гъэм накъыгъэм и 8-м Одессэ фIащауэ щытащ «Къалэ-лIыхъужь» цIэр.
1945 гъэм Иуан Хьэсэн Совет Союзым и ЛIыхъужь цIэр къыфIащащ.
1964 гъэм «КъБР-м и цIыхубэ усакIуэ», «КъБР-м щэнхабзэмкIэ щIыхь зиIэ и лэжьакIуэ», «КъБР-м щIыхь зиIэ и ухуакIуэ» цIэ лъапIэхэр ягъэуващ.
2010 гъэм Смоленск къалэм пэмыжыжьэу къыщехуэхауэ щытащ Польшэм и президент Качиньский Лех зэрыса кхъухьлъатэр. Абы иса цIыху 96-ри хэкIуэдат.
Япэ адыгэ бзэщIэныгъэ еджагъэшхуэ Iэщхьэмахуэ Даут къызэралъхурэ илъэси 117-рэ ирокъу.
УФ-м щIыхь зиIэ и артисткэ Дау Марьянэ къыщалъхуа махуэщ.
Къэрал, жылагъуэ лэжьакIуэ Пащты Борис и ныбжьыр илъэс 57-рэ ирокъу.
Радиожурналист, КъБР-м щIыхь зиIэ и журналист Гъурф Бэллэ къыщалъхуа махуэщ.
КъБР-м щIыхь зиIэ и артист Лу Рэмэзан и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 14 — 16, жэщым градуси 8 — 9 щыхъунущ.
Мэлыжьыхьым и 11мэрем
Фашист гъэрыпIэхэм щаIыгъахэр хуит къыщащIыжа дунейпсо махуэщ
ЩIалэгъуалэм къулыкъу ящIэным и дунейпсо махуэщ
Паркинсон узыфэм ебэныным и дунейпсо махуэщ
1863 гъэм япэ адыгэ тхакIуэ, генерал-майор Къаз-Джэрий дунейм ехыжащ.
1944 гъэм советыдзэхэм хуит къащIыжащ Керчь къалэр. 1973 гъэм фокIадэм и 14-м абы «Къалэ-лIыхъужь» цIэр фIащащ.
Адыгей тхыбзэр зэхэзылъхьа БекIухъу Ахьмэд къызэралъхурэ илъэси 122-рэ ирокъу.
Техникэ щIэныгъэхэм я доктор, профессор,ЩIДАА-м и академик, публицист Щоджэн Аслъэнбэч и ныбжьыр илъэс 78-рэ ирокъу.
Филологие щIэныгъэхэм я доктор Батокъуэ Нияз и ныбжьыр илъэс 74-рэ ирокъу.
УэрэджыIакIуэ цIэрыIуэ Аслъэн Iэсият къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 15 — 16, жэщым градуси 6 — 9 щыхъунущ.
